CELEX: 62012CA0342
Language: da
Date: 2013-05-30 00:00:00
Title: Sag C-342/12: Domstolens dom (Tredje Afdeling) af 30. maj 2013 — Worten — Equipamentos para o Lar, SA mod Autoridade para as Condições de Trabalho (ACT) (anmodning om præjudiciel afgørelse fra Tribunal do Trabalho de Viseu — Portugal) (Behandling af personoplysninger — direktiv 95/46/EF — artikel 2 — begrebet »personoplysninger« — artikel 6 og 7 — princippet vedrørende oplysningernes pålidelighed og vedrørende grundlaget for behandling af personoplysninger — artikel 17 — behandlingssikkerhed — arbejdstageres arbejdstid — arbejdstidsregister — adgang for de kompetente myndigheder på området for tilsyn med arbejdsvilkårene — arbejdsgiverens forpligtelse til at stille arbejdstidsregisteret til rådighed på en måde, der muliggør umiddelbar aflæsning)

3.8.2013   
            
            
               DA
            
            
               Den Europæiske Unions Tidende
            
            
               C 225/37
            
         Domstolens dom (Tredje Afdeling) af 30. maj 2013 — Worten — Equipamentos para o Lar, SA mod Autoridade para as Condições de Trabalho (ACT) (anmodning om præjudiciel afgørelse fra Tribunal do Trabalho de Viseu — Portugal)
   (Sag C-342/12) (1)
   
   (Behandling af personoplysninger - direktiv 95/46/EF - artikel 2 - begrebet »personoplysninger« - artikel 6 og 7 - princippet vedrørende oplysningernes pålidelighed og vedrørende grundlaget for behandling af personoplysninger - artikel 17 - behandlingssikkerhed - arbejdstageres arbejdstid - arbejdstidsregister - adgang for de kompetente myndigheder på området for tilsyn med arbejdsvilkårene - arbejdsgiverens forpligtelse til at stille arbejdstidsregisteret til rådighed på en måde, der muliggør umiddelbar aflæsning)
   2013/C 225/63
   Processprog: portugisisk
   
      Den forelæggende ret
   
   Tribunal do Trabalho de Viseu
   
      Parter i hovedsagen
   
   
      Sagsøger: Worten – Equipamentos para o Lar, SA
   
      Sagsøgt: Autoridade para as Condições de Trabalho (ACT)
   
      Sagens genstand
   
   Anmodning om præjudiciel afgørelse – Tribunal do Trabalho de Viseu – fortolkning af artikel 2 og artikel 17, stk. 1, i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (EFT L 281, s. 31) – begrebet personoplysninger – oplysninger, der registreres i et arbejdstidsregistreringssystem i en virksomhed
   
      Konklusion
   
   
               1)
            
            
               Artikel 2, litra a), i Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger, skal fortolkes således, at et arbejdstidsregister, som det i hovedsagen omhandlede, der for hver arbejdstager indeholder angivelsen af tidspunkterne for arbejdsdagens påbegyndelse og afslutning samt tilsvarende for afbrydelser eller pauser, er omfattet af begrebet »personoplysninger« i denne bestemmelses forstand.
            
         
               2)
            
            
               Artikel 6, stk. 1, litra b) og c), samt artikel 7, litra c) og e), i direktiv 95/46 skal fortolkes således, at de ikke er til hinder for en national lovgivning, som den i hovedsagen omhandlede, der pålægger arbejdsgiveren en forpligtelse til at stille arbejdstidsregisteret til rådighed for den kompetente nationale myndighed på området for tilsyn med arbejdsvilkår på en måde, der muliggør umiddelbar aflæsning, for så vidt som denne forpligtelse er nødvendig med henblik på denne myndigheds gennemførelse af sine tilsynsopgaver med forvaltningen af lovgivningen på området for arbejdsvilkår, bl.a. for så vidt angår arbejdstid.
            
         
      (1)  DO C 295, de 29.9.2012.